
Nevjernik je zarađivao novac na zabranjen način, a kada se obogatio prihvatio je ***[islam](https://pitajucene.com/search/islam/questions/ "Pretraži pitanja o Islamu")***. Može li koristiti novac koji je zaradio poslujući na ***[haram](https://pitajucene.com/search/haram/questions/ "Pretraži pitanja o haramu")*** način?


* 
* 
* 
* 
* 
* 
* 

 
Može li se koristiti haram imetak stečen prije primanja islama?

Čovjek koji prihvati ***[islam](https://pitajucene.com/search/islam/questions/ "Pretraži pitanja o Islamu")*** a u njegovom posjedu ***[imetak](https://pitajucene.com/search/imetak/questions/ "Pretraži pitanja o imetku")*** koji je zaradio na nedopušten način: kockajući se, poslujući uz kamatu, prodajom alkohola i sl., taj imetak mu je ***[halal](https://pitajucene.com/search/halal/questions/ "Pretraži pitanja o halalu")*** i može ga koristiti. (Uporediti: *El-Mebsut,* 10/117, *Mukaddimatu Ibni Rušd,* 1/508, *Iktidaus-siratil-mustekim,* 2/48.) Ebu Hurejre prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “Ko prihvati islam a posjeduje nešto, to mu i pripada.” (Bejheki, 9/190/18258, s dobrim lancem prenosilaca. Vidjeti: *Tenkihut-tahkik,* 3/127, od Ibn Abdulhadija, *Sahihul-džamia,* 2/1043, i *Irvaul-galil,* 6/156.)  

Za vrijeme Poslanika, ﷺ, mnogi su nevjernici prihvatali islam, ali nije zabilježeno da je Poslanik, ﷺ, ma koga od njih upitao kako je stekao imetak u paganstvu, niti je ikome od njih naredio da se odrekne svog imetka. Kao što ih Poslanik, ﷺ, nije pitao kako su sklopili bračne ugovore, već ih je priznao i nije tražio njihovo obnavljanje. (Uporediti: *Ahkamu ehliz-zimma,* 2/696.)  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


